সদ্য প্রকাশিত এসএসসি ও দাখিল পরীক্ষায় কক্সবাজারের কুতুবদিয়া উপজেলার ১৬টি মাধ্যমিক প্রতিষ্ঠানে ২৭জন ছাত্রছাত্রী জিপিএ ফাইভ পেয়েছে। স্কুল মাদ্রাসার সম্মিলিত  পাশের হার ৮২.৮১%। বিগত ২০১০ সনে ছিল ৭৬.৩৯%। সদ্যপ্রকাশিত ফলাফলে জিপিএ ফাইভ ৮টি হাইস্কুলে ১৮ ও ৮টি মাদ্রাসায় ৯জন। গত ২০১০সনে স্কুলে ২৭ ও মাদ্রাসায় ২৫সহ জিপিএ ফাইভ পেয়েছিল মোট ৫২জন। চলতি বছর স্কুলের পাশের হার ৮২.৬৭% ও মাদ্রাসায় ৮৩%। বিগত ২০১০সনে স্কুলের পাশের হার ছিল ৭৭.১৯% ও মাদ্রাসায় ৭৫.২২%। বর্তমান ফলাফলে পাশের হারে উপজেলা পর্যায়ে সেরা কুতুবদিয়া হাইস্কুল ও মাদ্রাসায় পর্যায়ে ছমদিয়া আলিম মাদ্রাসা। স্কুল পর্যায়ে সর্বোচ্চ জিপিএ ফাইভ প্রাপ্ত কুতুবদিয়া হইস্কুল ও মাদ্রাসা পর্যায়ে জিপিএ ফাইভ প্রাপ্ত সেরা ইমাম আবু  হানিফা একাডেমী দাখিল মাদ্রাসা। সার্বিক পর্যালোচনায় চলতি সনে পাশের হার বাড়লেও জিপিএ ফাইভ অর্ধেকে নেমে এসেছে। এপরিস্থিতির পেছনে দ্বীপের বিদ্যালয় সমুহের নানা বিদ সমস্যার মধ্যে ভৌত অবকাঠামো, আসবাবপত্র ও বিদ্যুৎ বিহীন দ্বীপে তথ্য প্রযুক্তির সুবিধা বঞ্চিত।    সংল্লিষ্ট সূত্রে জানা গেছে ৮টি হাইস্কুলে ৪৩৩ পরীক্ষার্থীর মধ্যে পাশ করেছে ৩৫৮ জন। বিদ্যালয় ভিত্তিক পৃথক পৃথক ফলাফল হচ্ছে কুতুবদিয়া হাইস্কুলে ৭৬ জনে ৭৫জন। পাশের হার ৯৮.৬৮%। জিপিএ ফাইভ ৭জন। কুতুবদিয়া সরকারী বালিকা উচ্চ বিদ্যালয়ে ৪০ জনে ৩৫জন। পাশের  হার ৮৭.৫%। জিপিএ ফাইভ ৪জন। জসিম উদ্দিন হাইস্কুলে ৫২জনে ৪৯জন। পাশের হার ৯৪.২৩%। জিপিএ ফাইভ ৪জন। আলী আকবর ডেইল হাইস্কুলে ৬৯জনে ৫৪জন। পাশের হার ৭৮.২৬%। জিপিএ ফাইভ ২জন। ধূরুং হাইস্কুলে ৯৪জনে ৭৪জন। পাশের হার ৭৮.৭২%। জিপিএ ফাইভ ১জন। সতরুদ্দিন হাইস্কুলে ৩৯জনে ৩০ জন। পাশের হার ৭৬.৯২%। লেমশীখালী হাইস্কুলে ৪৪জনে ৩৩জন। পাশের হার ৭৫%। কৈয়ারবিল আইডিয়্যাল হাইস্কুলে ১৯জনে ৮জন। পাশের ৪২.১%।    অপরদিকে ৮টি মাদ্রাসায় ২৭৭ পরীক্ষার্থীর মধ্যে পাশ করেছে ২৩০জন। মাদ্রাসা ভিত্তিক পৃথক পৃথক ফলাফল হচ্ছে ধূরুং ছমদিয়া আলিম  মাদ্রাসায় ২৯জনে ২৮জন। পাশের হার ৯৬.৫৫%। জিপিএ ফাইভ ১জন। ইমাম আবু হানিফা একাডেমী দাখিল মাদ্রাসায় ৩১জনে ২৮জন। পাশের হার ৯১%। জিপিএ ফাইভ ৩জন। বড়ঘোপ ফাজিল মাদ্রাসায় ৩৫জনে ৩২জন। পাশের হার ৯১.৪২%। আলী আকবর ডেইল দাখিল মাদ্রাসায় ২৯জনে ২৬জন। পাশের হার ৮৯.৬৫%। জিপিএ ফাইভ ১জন। কুতুব আউলিয়া মাদ্রাসায় ২৪জনে ২১জন। পাশের ৮৭.৫%। নূরানিয়া বালিকা মাদ্রাসায় ২০জনে ১৭জন। পাশের হার ৮৫%। জিপিএ পাইভ ২জন। আল-ফারুক মাদ্রাসায় ৫৯ জনে ৪৩জন। পাশের হার ৭২.৮৮%। জিপিএ ফাইভ ১জন। গাউছিয়া মাদ্রাসায় ৫০জনে ৩৫জন। পাশের হার ৭০%। জিপিএ ফাইভ ১জন।    সরেজমিনে গিয়ে দেখা গেছে উপজেলার ৮টি মাধ্যমিক বিদ্যালয়ে ভৌত অবকাঠামো তেমন সমস্যা নেই। পক্ষান্তরে ১টি ফাজিল, ১টি আলীম ও ৬টি দাখিল মাদ্রাসায় ভৌত অবকাঠামো সহ আসবাবপত্রের প্রকট সমস্যার মধ্যে শিক্ষা কার্যক্রম চলছে। তাছাড়া বিদ্যুৎ বিহীন দ্বীপের শিক্ষার্থীরা আধুনিক জ্ঞান বিজ্ঞান ও তথ্য প্রযুক্তির ক্ষেত্রে মারাত্মকভাবে পিছনে রয়েছে। সার্বিক বিবেচনায় বিভিন্ন সুযোগ সুবিধা বঞ্চিত দ্বীপের শিক্ষার্থীরা হারিকেন ও কুপি বাতির আলোতে অধ্যয়ন করে ফলাফলে তারা পিছিয়ে নেই।